নিট পরীক্ষায় প্রশ্নফাঁস ঘটনায় এবার কড়া পদক্ষেপ কমিশনের

ওয়েব ডেস্ক: নিট ২০২৪- এ প্রশ্নফাঁস ঘটনার তদন্তে এবার কড়া পদক্ষেপ গ্রহণ করতে চলেছে ন্যাশনাল মেডিক্যাল কমিশন (National Medical Commission)। কমিশনের পক্ষ থেকে নির্দেশ দেওয়া হয়েছে, ২৬ জন এমবিবিএস পড়ুয়াকে অবিলম্বে বহিষ্কার করতে হবে। শুধুতাই নয়, ওই শিক্ষাবর্ষে ভর্তি হওয়া ১৪ জনের ভর্তি বাতিল করতে চলেছে কমিশন।

উল্লেখ্য, রবিবার দেশজুড়ে চলছে নিটের পরীক্ষা। আর সেই সময়েই কমিশনের পক্ষ থেকে নেওয়া হল এমন সিদ্ধান্ত। আর এই সিদ্ধান্তের পরেই রীতিমতো চাঞ্চল্য ছড়িয়েছে বিভিন্ন মহলে। ঘটনার তদন্ত করছে সিবিআই। আর সিবিআইয়ের (CBI) হাতে যেই তথ্য এসেছে, সেই তথ্যের ভিত্তিতেই ন্যাশনাল মেডিক্যাল কমিশন ২৬ জন এমবিবিএস পড়ুয়াকে বহিষ্কারের নির্দেশ দেওয়া হল। উল্লেখ্য, এখনও পর্যন্ত প্রশ্ন ফাঁস ঘটনার তদন্ত চলছে।

আরও পড়ুন: ২৮ দিন ধরে ‘ডিজিটাল অ্যারেস্ট’! শিক্ষিকার অ্যাকাউন্ট থেকে গায়েব ৫৬ লক্ষ

২৬ জন বহিষ্কৃত ছাত্রছাত্রীর আচরণ পরীক্ষায় নিয়ম ভঙ্গের পাশাপাশি ডাক্তারি পড়াশোনায় ভাবমূর্তিতে আঘাত এনেছে। এই ২৬ জন পরীক্ষার্থীর বিরুদ্ধে পরীক্ষায় জালিয়াতির অভিযোগে উঠেছে। আর সেই অভিযোগের প্রেক্ষিতে ওই ২৬ জন পরীক্ষার্থীর বিরুদ্ধে তিন বছরের জন্য নিষেধাজ্ঞাও জারি করা হয়েছে।

উল্লেখ্য, নিট ইউজি ২০২৪ – এর পরীক্ষা নিয়ে শুরু হয় তরজা। ৭২০-তে ৭২০ নম্বর পাওয়া মোট ৬৭ জন পরীক্ষার্থীকে ঘিরে শুরু হয় বিতর্ক। প্রশ্ন ফাঁস এবং নিট পরীক্ষায় দুর্নীতির অভিযোগকে সামনে রেখে দেশজুড়ে শুরু হয় প্রতিবাদ। আর তারপরেই এই ঘটনার তদন্তে নামে সিবিআই ।

দেখুন অন্য খবর